Landstræneren for kvindernes fodboldlandshold har udtaget de 22 landsholdsspillere, der er med i bruttotruppen, inden 18 spillere udtages til kampen den 9. april mod Ukraine. Heraf er de fem fra Fortuna: Karoline Smidt, Karen Holmgaard, Caroline Rask, Signe Bruun og Frederikke Thøgersen. Ud af de 22 spillere kommer de 10 fra danske klubber, mens 12 hentes hjem fra udlandet. Fortuna leverer således halvdelen af spillerne fra den hjemlige liga. Næststørste leverandør er Brøndby med 3 spillere. Bruttotruppen ser i øvrigt således ud: Cecilie Sandvej, FFC Frankfurt, Stine Larsen, Nanna Christiansen og Rikke Sevecke, Brøndby IF, Naja Bahrenscheer, BSF,  Sanne Troelsgaard og Simone Boye begge FC Rosengård, Karoline Smidt, Karen Holmgaard, Caroline Rask, Signe Bruun og Frederikke Thøgersen alle Fortuna Hjørring, Stina Lykke, KoldingQ, Sofie Junge,  Levante UD, Janni Arnth, Maja Kildemoes og Nicoline Sørensen, alle Linköpings FC, Nadia Nadim og Mie Leth Jans, begge Manchester City, Katrine Veje, Montpellier HSC, Theresa Nielsen. Seattle Reigns FC og Pernille Harder, Vfl Wolfsburg.

Referat:
Med fem spillere i den danske landsholdstrup er Fortuna den klub i Danmark, der leverer flest til landsholdets kommende kamp mod Ukraine.